open-index/open-wikipedia-markdown huggingface dataset:
Thomas Niu Huiqing

**Thomas Niu Huiqing** (født 18. september 1895 i Cangzhou i Hebei i Kina, død 28. februar 1973 på Taiwan) var katolsk biskop av Yanggu fra 1943, i eksil fra 1948.

Han ble presteviet 30. september 1923.

Den 12. januar 1943 ble han utnevnt til apostolisk vikar av Yanggu i Shandong, og ordinert til titulærbiskop den 4. april samme år. Da Yanggu ble bispedømme i 1946, ble han dets første ordinarie biskop.

Biskop forlot Yanggu under den kinesiske borgerkrig og dro til Funing i provinsen Fujian i 1948. Senere ble han utnevnt til apostolisk administrator av Kiayi på Taiwan i 1958 (eller 1962).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Erkebiskop Thomas Tien-Ken-Sin (1890-1967) *1939
* Biskop *Thomas Niu Huiqing* (1895-1973) *1943 

## Referanser
Trond S. Paulsen

**Trond Sæternes Paulsen** (1946–2025) var en norsk advokat med møterett for Høyesterett og forfatter.

Paulsen var magister (mag.art.) i statsvitenskap fra Universitetet i Oslo (UiO) (1968) og var fransk statsstipendiat ved Université de Nice 1969–1970. Han var cand.jur. fra UiO (1981) og var deltaker ved NATO Defense College i Roma 1987–1988.
     
Paulsen arbeidet i Fiskeridepartementet 1970-1982 og var dommerfullmektig i Tønsberg 1982-1983. I årene 1983-1989 arbeidet han som ekspedisjonssjef i Fiskeridepartementet. Han var sekretær for Regjeringens rådgivende utvalg for fiskerispørsmål under medlemskaps- og handelsavtaleforhandlingene med EF (EU) i 1970–1973 og delegat til FNs havrettskonferanser og til forhandlinger (1976) om opprettelsen av Norges økonomiske sone på 200 nautiske mil. 

Paulsen ledet regjeringens eierskapsutvalg for fiskefartøyer (NOU 2002:13).

Han ble advokat i 1989 og arbeidet særlig med saker innen fiskerirett, internasjonal handel, forvaltningsrett og EU-rett. Han var advokat for den norske fiskerinæringen 1990–2012 i dumpingsakene mot norsk oppdrettsfisk i EU. 

Paulsen prosederte for EUs domstol i Luxemburg i saken om EUs antidumpingtiltak mot import av norsk oppdrettslaks.

I 2008 skrev Paulsen boka *Iskald krig*, som vakte stor oppmerksomhet.

Trond Sæternes Paulsen døde 3. oktober 2025 etter et kort sykeleie.

## Bibliografi
* Arrest,utlegg og begjæring om tvangssalg av utenlandsk fartøy. Om uteglemt internasjonal konvensjon, manglende verneting og annet som kan gå galt (sammen med advokat lngrid Finne Reenskaug), Tidsskrift for Forretningsjuss 1/2015 og Gyldendal Rettsdata 
* *Iskald krig:  norsk etterretningsagent bak jernteppet*, (Aschehoug  2008, ISBN 978-82-03291-42-5), dansk utgave *Iskold krig*,  (Ellekær, 2009), ISBN 978-87-92173-09-6
* *The Compendium of Foreign Trade Remedy Laws*, kapitlet om Norge (Den amerikanske advokatforeningen,1998)	
* *EF og dumping – regelverk og praksis* (NHOs Europaserie nr.5/1990)

## Kilder
* *Aschehoug Forfattere Alfabetisk oversikt*
* *Portrettintervju/ månedens navn: 
** *Fiskaren* 6. juli 2007
** *Fiskeribladet/Fiskaren* 7. november 2008. 
** *Norsk Fiskerinæring, nr.4, 2008
** Advokatbladet nr. 12, 2008
** Advokatbladet nr. 5, 2012
* *Hvem er Hvem i Fiskerinæringen*

## Referanser
New Orleans Mint

**New Orleans Mint** holdt til i New Orleans, Louisiana, som en avdeling av United States Mint fra 1838 til 1861 og fra 1879 til 1909. I løpet av disse årene ble det produsert over 427 millioner gull- og sølvmynter av de fleste valørene som sirkulerte i USA, totalt pålydende var over 307 millioner dollar.
Elisabeth Haarr

**Elisabeth Astrup Haarr** (1945–2025) var en norsk billedkunstner. 

Hun ble utdannet ved Statens håndverks- og kunstindustriskole 1963-67, debuterte på Unge Kunstneres Samfunds vårutstilling i 1968, og deltok på Eksperimentell tekstilbiennale i Madrid og Barcelona 1969/70. Hun hadde sin første separatutstilling i 1973, i Oslo Kunstforening, Tromsø, Harstad, Bodø og Ålesund kunstforeninger. I 2021 var hun festspillkunstner i Bergen, med en stor utstilling i Bergen Kunsthall.

Hun fikk professorkompetanse og underviste ved Vestlandets Kunstakademi 1978-80 og ved Høgskulen i Sogn og Fjordane i 1998. Hun fikk Statens garantiinntekt for kunstnere fra 1995 og ble tildelt Ulrik Hendriksens minnestipend i 2000.

Nordenfjeldske Kunstindustrimuseum hadde i 2008 en utstilling med Haarrs tepper, i dialog med Hannah Ryggens tepper, kalt «Engasjert kunst». I den forbindelse ble hun presentert slik: «Elisabeth Haarr videreførte Ryggens politiske engasjement i norsk tekstilkunst. Hun presenterer uretten kvinner lever under i forskjellige kulturer. Hun hyller kvinnens kamp for egne rettigheter. Ingen av de to har arbeidet med skrikende propaganda. Deres kunst er en lavmælt protest mot minoritetenes undertrykkere.»

## Referanser


## Eksterne lenker
* Elisabeth Haarr - Store norske leksikon
* Elisabeth Haarr - aboslutetapestry.com 
* NRK Trøndelag, "Engasjert kunst"
* Kunsthall Oslo, "Hold stenhårdt fast på greia di - Norsk kunst og kvinnekamp 1968–89
Janet

**Janet** er et kvinnenavn med flere mulige opprinnelser. Det kan være:
* en engelsk kjæleform av kvinnenavnet *[[Jane]]*, som har flere mulige opprinnelser, alle relatert til mannsnavnet *[[Johannes]]*, som betyr «Gud er nådig».
* en alternativ skrivemåte av kvinnenavnet *[[Jeannette]]*, som er en kjæleform av *[[Jeanne]]*, en moderne fransk form av *Jehanne*, som var en gammefransk feminin form av *Johannes*.

## Utbredelse
Kjæleformen *Janet* for *Jane* er kjent fra middelalderen. Navnet var vanlig i England på 1600- og 1700-tallet, og igjen på midten av 1900-tallet.

*Janet* var et populært navn i USA på midten av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
* Janet Leigh (1927–2004), amerikansk skuespiller
* Janet Evanovich (f. 1943), amerikansk forfatter
* Janet Fitch (f. 1955), amerikansk forfatter
* Janet Napolitano (f. 1957), amerikansk politiker
* Janet Jackson (f 1966), amerikansk popartist

## Referanser


## Eksterne lenker
*
EM på skøyter 2009

**EM på skøyter 2009**, det 34. for kvinner og det 103. for menn, ble avholdt 9., 10. og 11. januar i Thialf isstadion i Heerenveen, Nederland. 

## Tidsplan

## Dag 1

### 500 meter menn

### 5000 meter menn

## Dag 2

### 500 meter damer

### 1500 meter menn

### 3000 meter damer

## Dag 3

### 1500 meter damer

### 10 000 meter menn

### 5000 meter damer

## Sammenlagt
### Damer

### Menn

## Eksterne lenker
* Norges Skøyteforbunds sider om EM 2009 
* Internasjonale høydepunkter i hurtigløp 2009-2011
Arrdelfin

**Arrdelfin** (*Grampus griseus*) er en mellomstor delfinart som tilhører gruppen med grindhvaler og melonhodedelfiner. Arten er utbredt i mange av verdenshavene.

## Beskrivelse
Arrdelfin, eller «Risso's Dolphin» som den kalles på engelsk, ble først beskrevet av Georges Cuvier i 1812. Han fikk den i sin tur først beskrevet av Antoine Risso (1777–1845), som arten altså ble oppkalt etter.

Arrdelfin har en svært karakteristisk, butt melonformet hode med ei kløftliknende slisse i pannen. Begge kjønn kan bli opp mot 4 meter lange (typisk omkring 3 meter) og de største hannene kan oppnå en vekt på nærmere 500 kg (typisk 300-400 kg). Ryggfinnen hos arrdelfinen er blant de høyeste sammenliknet med kroppen.

Det er oppdaget hybrider mellom arrdelfin og tumler, både i vill tilstand og i fangenskap.

## Habitat
Arten ferdes gjerne i farvann med et havdyp på omkring 400-1&nbsp;000 meter, der den trives i temperaturer fra 15 grader celsius og høyere. Tidvis ferdes arten også i havstrøk med temperaturer ned mot 10 grader.

## Utbredelse
Arten er tallrik, uten at det finnes estimater for totalbestanden. Populasjonen i Stillehavet er estimert til omkring  dyr i de østre delene og  dyr i de vestre delene. I Atlanterhavet er arten tallrik i havområdene vest og sør for De britiske øyer til Gibraltar, men den er fraværende langs kysten av Vest-Afrika. Arten gjør tidvise besøk inn i Skagerrak til Kattegat, blant annet kysten av Sørvestlandet og Sørlandet i Norge. Arten finnes også i Middelhavet og Svartehavet.

## Referanser




## Eksterne lenker
*
West Point Mint

**West Point Mint** er en avdeling av det amerikanske myntverket United States Mint, avdelingen holder til i West Point, New York, ikke langt fra United States Military Academy.

Avdelingen ble etablert i 1937. Avdeling produserer i dag ikke mynter for sirkulasjon, bare minnemynter. Myntene produsert ved avdelingen er merket med en liten W.
Cryphia algae

***Cryphia algae*** er en sommerfugl som tilhører familien nattfly (Noctuidae). Den er hittil ikke registrert i Norge, men er funnet i våre naboland. Larvene lever på lav.

## Utseende
Et lite til middelsstort (vingespenn 22 – 30&nbsp;mm) nattfly. Forvingene er grønnaktig gråspraglete, noen ganger med gule eller hvite flekker. Bakvingene er grå.
## Levevis
Denne arten har larver som lever på lav som vokser på trær. Den er kjent for å foreta lange vandringer. Den har faste bestander i Sør-Europa, men kan fly inn til det meste av Europa. I Nord-Europa forekommer den helst i august.
## Kilder
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cryphia_algae.html
* UK moths, *Cryphia algae*: https://web.archive.org/web/20071107130407/http://www.ukmoths.org.uk/show.php?bf=2292
## Eksterne lenker
*
Axel Brinchs vei (Oslo)

**Axel Brinchs vei** (1–19, 2–32) er en vei i Skøyenåsen i bydel Østensjø i Oslo. Den går som blindvei nordøstover fra Fugleliveien og ender i en snuplass.

Veien fikk navn i 1971 etter ingeniør Axel Brinch (1865–1939), som var jordeier i området.

Veien har rekkehusbebyggelse.

## Kilder
* Oslo byleksikon

## Eksterne lenker
* 
*
CZ Modell 25

**CZ Modell 25** (SA. 25) var den mest kjente tsjekkoslovakiske maskinpistolen i en serie som ble produsert i 1948. Serien besto av Modell 23, 24, 25 og 26, som alle er svært like. Hoveddesigner var Vaclav Holek.

Serien benytter seg av masseretardert sluttstykke, med ild fra åpent sluttstykke. De har også en progressiv avtrekker med valg for halv-auto ild eller hel-auto ild. Ved å presse avtrekkeren delvis inn vil den skyte enkeltskudd, ved å presse den helt inn vil den fortsette å skyte til våpenmagasinet er tomt eller til avtrekkeren blir sluppet. Serien var først ute med teleskopisk sluttstykke, altså at sluttstykket delvis omslutter pipen i lukket posisjon. Dette gjør at man kan forkorte ned våpenet vesentlig, samt ha bedre håndtering av våpenet, grunnet den reduserte rekylen og flyttede sentermassen. Designet skal ha inspirert den senere UZI maskinpistolen. Modellen gikk ut i 1968 og lageret ble så solgt til flere andre kommunistland rundt i verden, blant annet Nord-Vietnam.

## Modeller
Modell 24 og 26 kom etter at landet ble med i Warszawapakten, og derfor i russisk kaliber.
* CZ Modell 23 (vz.48a) var den første modellen, den har fast trestokk og kamret i kaliber 9 x 19 mm Luger, 24 eller 40 patroners magasin
* CZ Modell 24 (vz.48a/52) var omtrent identisk til Modell 23, men kamret i kaliber 7,62 x 25 mm Tokarev, 32 patroners magasin
* CZ Modell 25 (vz.48b) har foldestokk i metall og kamret i kaliber 9 x 19 mm Luger, 24 eller 40 patroners magasin
* CZ Modell 26 (vz.48b/52)var omtrent identisk til Modell 25, men kamret i kaliber 7,62 x 25 mm Tokarev, 32 patroners magasin
Skjegglavfly

**Skjegglavfly** (*Victrix umovii*) er en sommerfugl som tilhører familien nattfly (Noctuidae). Denne sjeldne og truede arten er bare kjent fra to lokaliteter i det sørlige Hedmark i Norge. Larvene lever på lav som vokser på trær.

## Utseende
Et middelsstort (vingespenn 29 – 31 mm), grønnlig gråspraglete nattfly. Forvingen har et bredt, noe mørkere tverrbånd i midten, med markert nyreformet merke. Bakvingene er grå.
## Levevis
Arten forekommer i skrinn, gammel barskog med rikelig med lav på trærne. Larvene lever i skjegglav, og utviklingen tar to år. Arten har en ganske kort flygetid i begynnelsen av juli og tar trolig ikke næring til seg som voksen.
## Utbredelse
Arten er bare kjent fra Polen, Baltikum, Skandinavia, Finland og det nordvestlige Russland. Den er regnet som meget sjelden overalt og det kjennes bare ganske få lokaliteter der den finnes. I Norge er den kjent fra to lokaliteter i Sør-Odal og Grue i Hedmark. Den er listet som sårbar (V) i Norsk rødliste for arter.

## Referanser




## Kilder
* Norges sommerfugler – skjegglavfly: http://www.nhm.uio.no/fagene/zoologi/insekter/norlep/noctuidae/umovii.html

* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/v/victrix_umovii.html

## Eksterne lenker
*
San Francisco Mint

**San Francisco Mint** er en avdeling av det amerikanske myntverket United States Mint. San Francisco Mint ble opprettet i 1854 med hensikt å produsere gullmynter fra gull produsert under gullrushet. Myntverket produserer fortsatt mynter og alle myntene produsert der har en liten S som tegn på at de er laget ved myntverket.
Peter Hou Jingwen

**Peter Hou Jingwen** (født i 1926 i Xianxian i Hebei i Kina, død 23. oktober 1999 i fylket Wen'an i Hebei) var katolsk biskop av Cangzhou (Xianxian).

## Liv og virke
### Bakgrunn
Hou Jingwen kom fra en katolsk familie i Xianxian. Han begynte på juniorseminar i Xianxang og senere i Baoding. I 1951 begynte han på presteseminaret i Beijing.
### Prest
Hanble presteviet i 1956 i Xianxian. 

Da kulturrevolusjonen begynte i 1966 ble han arrestert for sin tros skyld og sendt til en reform ved arbeid-leir. Da religionene kunne gjenopplives i 1980-årene vendte han tilbake for å gjøre tjeneste i bispedømmet. 

### Koadjutorbiskop av Cangzhou
Den 18. mars 1993 ordinerte biskop John Liu Dinghan S.J. av Cangzhou ham til sin koadjutorbiskop.  Medkonbsekrerende var biskop Peter Chen Bolu (Chen Bailu) av Daming, og biskop Joseph Hou Jin-de av Xingtai.

### Biskop av Cangzhou
Han ovetok bispestolen da biskop Liu trakk seg tilbake i 1998, men så omkom han selv i en bilulykke i 1999.

Deretter måtte den da 82-årige biskop Liu atter overta ledelsen av bispedømmet.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop John Liu Dinghan (1917-2007) *1982
* Biskop *Peter Hou Jingwen* (1926-1999) *1993
## Referanser
John Su Changshan

**John Su Changshan** (født 1926 i Donglü i Hebei i Kina, død 4. desember 2006) var katolsk hjelpebiskop i Baoding i Hebei i Folkerepublikken Kina, bispeviet uten pavelig mandat.

## Biografi
Su Changshan tilbragte det meste av sitt prestevirke, og bispevirke, på hjemstedet Donglu.

Han begynte sine prestestudier i seminaret i Beijing i 1947 og ble presteviet i 1953.

Den 6. januar 2000 lot han seg ordinere til biskop uten pavelig mandat. Senere bad han to ganger paven om å bli approbert i sitt embede, uten at slik approbasjon ble gitt.

Etter at biskop Matthew Pan Deshi døde i 2006, var biskop Su *de facto* leder av «den åpne kirke» i Baoding.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Kardinal Antonio Riberi (1897–1967) *1934
* Kardinal Ignatius Pi Shushi (1897–1978) *1949
* Biskop Joseph Zong Huaide (1917–1997) *1958
* Biskop Joseph Liu Yuanren (1923–2005) *1993
* Biskop *John Su Changshan* (1925–2006) *2000

## Referanser
Birger Kullmann

**Birger Kullmann** (født 1. juli 1956) er en norsk seiler og båtkonstruktør og ble utdannet skipsingeniør ved Norges tekniske høgskole i 1981. Videre har han også stått for modelleringen av taket til Vikingskipet i Hamar.

Kullmann har seilet alt fra joller til mixibåter og America's Cup båter. Og hans konstruksjonskarriere spenner enda bredere der han har konstruert kajakker, joller, kjøl-, motor-, arbeids-, kystvakt-, militær- og redningsbåter.

## Referanser


## Eksterne lenker
* Birger Kullmann Design
Gråt

**Gråt** er en emosjonelt betinget atferd hos mennesket, som har en kommunikativ funksjon, er delvis viljestyrt og består av en kombinasjon av tåreavrenning fra øynene og et spesielt pustemønster.

Det spesielle mønsteret i pustingen består framfor alt av at utåndingsluften presses fram støtvis på et vis som påminner om det ved latter, hvorved gjentatte, korte klukkende og frikative lyder oppstår i de øvre luftveiene, da stemmebåndet forsøker parere de plutselige avvikelsene i luftstrømmen. Den kraftige tåreavrenningen får ofte den gråtende til å snørrle, det vil si gjøre en kraftig viljestyrt innånding gjennom nesen for å forhindre utrenning gjennom denne. Gråt kan også fremkalles på grunn av smerte.

Gråt framkalles framfor alt av negative følelser, eksempelvis sorg og fortvilelse, men kan også framkalles av grensesprengende lykke eller andre sterkt opplevde følelser. Foruten å ha en rent informativ funksjon for bevitnende personer vekker gråten ofte medlidenhet hos disse, hvilket kan tjene den gråtende og dermed torde være den fremste funksjonen. Slik som latter og gjesping tenderer gråt å være sosialt «smittsomt». 

## Se også
* Sørgmodighet, sorg, depresjon
* Spedbarnskolikk
* Gråtekone, kvinne ansatt for å gråte i begravelser

## Eksterne lenker
*
Surkål

**Surkål** er en gammel europeisk mattradisjon der hovedingrediensen er hodekål. Retten er spesielt vanlig i Nord-Europa. 
Til retten benyttes finsnittet hodekål, karve, eddik, sukker, salt, smør/margarin, litt hvetemel, litt vann og gjerne et syrlig eple. I Norge benyttes retten spesielt til julemat som tilbehør til svineribbe og annen, tradisjonell fest- eller søndagsmat som svinestek. Surkål kan også kjøpes ferdiglaget. Surkål må ikke forveksles med den tyske sauerkraut, der kålen har vært gjennom en gjæringsprosess.

Surkål fremstilt med rødkål som hovedingrediens omtales gjerne bare som rødkål.

Industrielt fremstilt surkål kan være tilsatt E412, guarkjernemel som fortykningsmiddel.

## Referanser


## Eksterne lenker
* NRK julemat
Stripedelfin

**Stripedelfin** (*Stenella coeruleoalba*) er en liten delfinart som tilhører slekten flekk, stripe og skruedelfiner (*Stenella*) i gruppen av klassiske delfiner. Den er således en liten tannhval.

## Beskrivelse
Stripedelfinen blir omkring 2-2,50 m lang og veier cirka 80–150&nbsp;kg. Hannen er noe større enn hunnene. Den er blåaktig-grå i fargen over ryggen og har en mørk blå-sort stripe på tvers av hele kroppen, mens buksiden er lys grå til hvit. De lever av fisk og blekksprut som fanges på havdyp ned mot 200 meter.

## Atferd
Stripedelfiner er sosiale dyr som lever i flokker. Arten ser ut til å foretrekke dype havområder, men er aldri observert i vanntemperaturer under 10 grader celsius.

## Utbredelse
Stripedelfinen er en utbredt og tallrik i tropiske og tempererte havområder, både i Atlanterhavet, Stillehavet og i Det indiske hav. I Nordøst-Atlanteren strekker utbredelsesområdet seg normalt til sørvest for Irland, men det er gjort funn av arten både i Skottland, på Shetland og i Skandinavia.

Fra Norge kjenner man kun til fire eksemplarer av arten, hvorav kun ett er dokumentert og bevart på en skikkelig måte. Dette var en nylig avdød Stripedelfin som ble funnet i Kråkstadfjorden i Råde i Østfold den 20. mai i 1999. Eksemplaret ble nedfrosset og senere overlevert Zoologisk museum på Tøyen i Oslo.

Det har vært observasjoner i Norge mars 2009 på Sola stranden i Rogaland, og i mai 2020 i Sognefjorden, utenfor Vik i Sogn.. Siste obersvasjon i Norge var i Iddefjorden i Halden 24. desember 2020. Tilsvarende observasjoner er også gjort i Sverige og Danmark, samt på Island.

## Referanser


## Eksterne lenker
*
Jørgen Reiss-Jacobsen

**Jørgen Reiss Jacobsen** (født 4. februar 1990 på Gjøvik) er en norsk tidligere ishockeyspiller som har spilt for Rosenborg Ishockeyklubb. 

Han har også spilt på Gjøvik og Lillehammer, samt representert Norge på U-16,U-18 og U-20 nivå. Han ble nummer 2 i Norges ishockeyforbunds ironman. 

## Referanser


 

## Eksterne lenker
*
Peter Lei Wang-Kei

**Peter Lei Wang-Kei** (født 29. mars 1922 i Nam Hoi i Guangzhou i Guangdong i Kina, død 23. juli 1974 i Hongkong) var katolsk biskop av Hongkong.
## Liv og virke
Han ble presteviet 6. juli 1952.

Den 3. juli 1971 ble han utnevnt til hjelpebiskop i Hongkong og ble bispeviet 8. september samme år. 

Den 21. desember 1973 ble han utnevnt til biskop av Hongkong. Men han døde bare et drøyt halvår etter. 

## Referanser
Arnfinn Vik

**Arnfinn Vik** (1901–1990) var ordfører i Oslo, politiker for Arbeiderpartiet og motstandsmann under krigen.

Vik var opprinnelig bokbinder. Han ble fagorganisert i 1918, og medlem av DNA i 1920. I 1921 var han elev ved den sosialistiske dagskolen som hadde startet i hovedstaden året før. Han gikk på tremånederskurset som kom i gang i januar.

Fra 1921 til 1923 var han protokollsekretær i centralstyret for Norges Kommunistiske Ungdomsforbund. Etter den store splittelsen i AP i 1923 fulgte imidlertid NKU det nye Norges Kommunistiske Parti, mens Vik fulgte AP. Han blei fra 1925 viseformann i APs nye ungdomsorganisasjon, Venstrekommunistisk Ungdomsfylking. Det vervet hadde han til 1927. Da blei han redaktør av *[[Arbeider-Ungdommen]]*.

Vik ble to ganger dømt til fengselsstraff for arbeid han gjorde i arbeiderbevegelsen.

Framover mot andre verdenskrig hadde han ei rekke stillinger/verv innen arbeiderbevegelsen, og fra 1938 var han medlem av Oslo bystyre og formannskap. Under krigen var han aktiv i motstandsarbeidet. Han var arrestert en periode høsten 1940, da Arbeiderpartiets gruppe i bystyret hadde protestert mot nyorganiseringa av kommunene. Etter løslatelsen var han sentral i den illegale avisa *[[Tidsskriftet Fri Fagbevegelse|Fri Fagbevegelse]]*, og han var bindeledd mellom avisa og Arbeiderpartiets politiske utvalg. I 1942 måtte han flykte til Sverige og var der nestformann i Arbeiderpartiets landsutvalg (under Martin Tranmæl). I september 1944 vendte han tilbake til Norge og gikk inn i ledelsen av Hjemmefronten.

Etter krigen blei han ordfører i hovedstaden fram til 1947. Etter valget i 1947 var Vik igjen ordførerkandidat for Arbeiderpartiet, men partiet trakk hans kandidatur etter at han hadde foreslått en for kort liste med forslag til medlemmer av formannskapet. Feilen hadde som konsekvens at flertallskonstellasjonen i bystyre ble forrykket, og Justisdepartementet underkjente bystyrets konstituerende møte. Han var seinere blant annet sekretær for statsminister Einar Gerhardsen og sosialattasjé ved den norske ambassaden i København. Fra 1952 var han direktør for AS Oslo Leiegårder og AL Oslo Boligforvaltning. Han var medlem av husleielovkomitéen av 1958.

I 1970 ble han tildelt St. Hallvard-medaljen.

## Referanser


## Eksterne lenker
*
Stygimoloch

**Stygimoloch** var en liten planteetende dinosaur som levde i sen Kritt. Den hørte til en gruppe dinosaurer som vi kaller tykkskalledinosaurene. Hodet var så stort som en fotball, med en kuppel på toppen som var omkranset av pigger og tagger. Men som de fleste andre dinosaurer som så fryktinngytende ut, var Stygimoloch en ufarlig planteeter. Stygimoloch var på størrelse med en sau, selv om de største artene ble omkring 7,5 meter lange. I kroppsbygning var de svært like de vanlige, tobente planteetende dinosaurene, men hodets bygning var helt annerledes. Øverst var hodeskallen svært tykk. Hos noen arter, blant dem Stygimoloch, var denne fortykningen utvidet til en særpreget kuppel. Det var som om hodeskallen inneholdt en stor hjerne. Kuppelen bestod imidlertid nesten bare av ben, og dette gjorde hodeskallen ekstra sterk. 

Det er sannsynlig at tykkskalledinosaurene levde i flokker, og at de store hannene sloss om lederskapet i flokken ved å stenge hverandre, akkurat som værer og geitebukker gjør i dag. Knoklene i nakken og ryggen var bygd opp slik at de skulle tåle rystelsen da de brukte hodene som rambukk. Kuppelen til Stygimoloch var omkranset av pigger, og det var uten tvil for å få hodet til å se større og mer skremmende ut. Det kan også hende at Stygimoloch-rivaler ikke løp mot hverandre og stanget, kanskje filtret de hornene sammen og dyttet. Hoftene til tykkskalledinosaurene var svært brede, og det er mulig at det betyr at denne dinosaur arten fødte levende unger i stedet for å legge egg.

## Eksterne lenker
*
Thysania zenobia

***Thysania zenobia*** er en sommerfugl som tilhører familien nattfly (Noctuidae). Denne kjempestore arten finnes i Sør-Amerika og nordover til det sørligste USA og kan vandre så langt nord som til Canada.

## Eksterne lenker
* 
* Owl moth *Thysania zenobia* http://www.texasento.net/zenobia.htm
Peter Fan Wenxing

**Peter Fan Wenxing** (født 27. januar 1921 i Zhujiahe i Hebei i Kina, død 28. februar 2006) var katolsk biskop av Hengshui.

Biskop Fan kom fra landsbyen Zhujiahe, der mer enn 3&nbsp;000 katolikker ble drept av bokserne i juli 1900 fordi de nektet å avsverge den kristne tro. 

Fan begynte på juniorseminar i 1935. Han studerte så på storseminarer i fylket Jing og i Beijing 1941-1947. Etter prestevielsen i 1948 studerte han ved Fu Jen katolske universitet i Beijing.

I 1950 ble han utnevnt til administrator av bispedømmet Hengshui da de utenlandske misjonærer ble utvist. Han virket som lege ved et sykehus og forkynte frem til utbruddet av kulturrevolusjonen i 1966. Fa ble han sendt til reform ved arbeid med saltutvinning. 

I 1979 returnerte han til Jing fylke og virket ved et fylkessykehus. Etter at han ble bispeviet for Hengshui i 1981 fikk han startet opp det lokale nonnekonventet, etablert et juniorseminar, og bygd nye kirker. Han skrev en kort bispedømmehistorie og dikterte etter hukommelsen den konstitusjon som var gått tapåt for søstrene under kulturrevolusjonens herjionger. 

Biskop Fan trakk seg tilbake i 1999 og ble etterfulgt av biskop Chen Xilu, 78. 

Både biskop Fan og biskop Chen var approbert av paven og anerkjente av den kinesiske regjering.

## Referanser
Quinckes ødem

**Angioødem** (eller **Quinckes ødem**) er plutselig hevelse i ansiktet spesielt rundt øynene, leppene og i kinnene, ofte utløst av allergi. 

Det kan også være et av symptomene på sykdommen hereditært angioødem. En alvorlig komplikasjon til Quinckes ødem er hevelse av de øvre luftveiene, med nedsatt eller ingen pust som følge.
Angioødem er en allergisk reaksjon i de dypere lagene av huden og slimhinnen. Tilstanden kan være både akutt og kronisk.

Angioødem og elveblest (urtikaria) kan betraktes som ulike uttrykk for den samme sykdommen. Elveblest gir utslett og forandringer i små blodårer i hudens overflate, mens angioødem påvirker dypereliggende kapillære blodårer i huden.

## Referanser
Sveiv

**Sveiver** er hvaldyrenes forlemmer. Dette er nødvendige svømmeredskaper som disse sjøpattedyrene har fått omdannet gjennom evolusjon over mange årtusner. Sveier kan sammenlignes med seldyras luffer og fiskenes brystfinner. Hvalrossen (*Odobenus rosmarus*) har imidlertid så store luffer at de gjerne kalles sveiver.

Sveiver kan variere i både form og størrelse, avhengig av art, men knølhvalen har de største sveivene.

## Referanser
Antarktisslirenebb

**Antarktisslirenebb** *(Chionis alba)* er en av to arter av slirenebber. Den er den eneste fuglen i Antarktis som er permanent på land.

Fuglen blir cirka 40 cm lang og har et vingespenn på 75–80 cm. De er helt hvite (*Chionis alba* betyr *snøhvit*) med unntak av fjeset som er rosa og vortete.

Antarktisslirenebb lever i Antarktis og subantarktiske strøk, og de som holder til langt i sør trekker nordover om vinteren. Antarktisslirenebb er altetende, inkludert ekskrementer, og stjeler pingvinegg.

## Referanser


## Eksterne lenker
*
Ankylosaurus

***Ankylosaurus*** var en planteetende dinosaur som levde i sent kritt. De var medlem i en gruppe som kalles *ankylosaurer*. Ankylosaurene hadde et solid hudpanser og var de tyngst pansede av alle dinosaurer. Panseret begynte på hodet. Hodeskallen var dekket av tykke benplater, ja selv øyelokkene var pansrede. *Ankylosaurus* betyr sammensmeltet krypdyr og kommer fra at hele ryggen dens var et sammenhengende skjold av panserplater. Den kan ha hatt pigger til beskyttelse på sidene. Platene og piggene var antagelig dekket av et hornlag. Den brede ryggen var beskyttet av en mosaikk av små og større runde benplater. Halen var stiv og rett, leddene var stivet av med sener slik at den ble en ubøyelig stang. Ytterst på halen var det en tung benklubbe. Denne haleklubben var *Ankylosaurus*' våpen. Når den ble angrepet av en større kjøtteter, kunne *Ankylosaurus* svinge klubben sin med en voldsom kraft mot bena til angriperen (Det var kjøttetere som albertosaurus, en slektning av *[[Tyrannosaurus]]*, i området). Selv om mesteparten av  av halen var stiv, var leddene vad haleroten svært smidige. 

*Ankylosaurus*, og andre platedinosaurer generelt,  hadde svake tenner som ikke kan ha vært brukt til mye tygging. Det ser heller ikke ut til at de har svelget småstein for å male maten i stykker, slik som de langhalsede planteeterne gjorde. I stedet kan Ankylosaurus ha hatt en svært komplisert mage som kunne bryte ned plantemateriale. Kroppen var bred og tønneformet. Den ble holdt oppe av svære buede ribben og enorme hofteben som gav rikelig med plass til et stort og komplisert fordøyelsessystem. Ankylosaurus har nok brukt det brede nebbet sitt til å plukke lave planter. Så har den antagelig delt opp planetkosten med kinntennene og svelget ned måltidet, så det kunne brytes ned i en langvarig kjemisk prosess. 

## Eksterne lenker
*
B.O.L.T. Warhead

**B.O.L.T. Warhead** var en norsk rapgruppe fra Oslo, stiftet av Leo «Jayski» Fossen (Oslo) og Pål Espen «PeeJay» Johannessen (Fredrikstad). B.O.L.T. er en forkortelse for Brotherhood Of Lost Territories.

## Historie
B.O.L.T. Warhead sprang ut av rapgruppen A-Team, med Jayski og PeeJay som drivkrefter. Mens A-Team fokuserte på fredssymboler og positivitet, presenterte B.O.L.T. Warhead en mørkere, mer militant estetikk og kompromissløse tekster med dommedagspreg – sterkt influert av britcore fremfor øst- og vestkysthiphopen fra USA. 

Gruppen hadde tilknytning til Blitz-miljøet i Oslo, og bidro med både låter og bakgrunnsmusikk på soundtracket til den norske dyrevernaktivist-filmen *[[Svarte Pantere]]*.

*[[The Re-Enforcement]]* (1993), deres eneste album, regnes i dag som en klassiker innen norsk hiphop.

## Diskografi
### Album
* *[[The Re-Enforcement]]* (1993, PolyGram)

### Singler/12"
**Flags on Fire* (1992)

### Medvirker på

* *Svarte Pantere (Rebels With A Cause Filmmusikken)* – med låtene «Rebels With A Cause» og «Burn The Book (Don't Fake The Funk)» (1992, Urban)

## Referanser
Abandoned Love

**«Abandoned Love»** er en sang skrevet av Bob Dylan, spilt inn i 1975, men ikke utgitt før i 1985, på samlealbumet *[[Biograph]]*. Den ble egentlig spilt inn til albumet hans *[[Desire]]* fra 1976. Men ble erstattet av «Joey». «Abandoned Love» ble skrevet under Dylans skilsmisse med hans daværende kone Sara Lownds. Sangen var i begynnelsen av The Rolling Thunder Revue en del av Dylans soloshow. Han spilte den en gang på Bitter End cafe i Bleecker Street i Greenwich Village den 3. juli 1975, i løpet av ett show med Ramblin' Jack Elliott. Paul Cable beskrev i sin bok, *Bob Dylan: His Unreleased Recordings* (New York: Schirmer Books, 1980), liveversjonen som "Beautiful, eerie, easily as good as *[[Blonde on Blonde]]* lyrics and a tune that is unusual and perfect."

## Coverversjoner
*Everly Brothers: *Born Yesterday* (1985); *Wings of a Nightingale* (1998)
*Sean Keane: *All Heart No Roses* (1993)
*George Harrison: *Artifacts I – The Definitive Collection of Beatles Rarities 1969-1994* (1995)
*Chuck Prophet: *Outlaw Blues, Volume 2* (1995)
*Michel Montecrossa: *Born in Time* (2000)
*Barb Jungr: *[[Every Grain of Sand: Barb Jungr Sings Bob Dylan]]* (2002)
*David Michael Moore: *[[Paupers, Peasants, Princes & Kings: The Songs Of Bob Dylan]]* (2006)

## Fotnoter


## Eksterne lenker
* Lyrics
Perth lufthavn

**Perth lufthavn** er en flyplass i Australia som tilhører byen Perth i Vest-Australia. Den er den 4. største flyplassen i Australia etter antall passasjerer

## Referanser

## Eksterne lenker
*
Adelaide lufthavn

**Adelaide lufthavn** er en lufthavn i byen Adelaide i Australia. Den ligger ved West Beach, 6 km fra byens sentrum. Den er Adelaide og Sør-Australias største og Australias femte mest trafikkerte flyplass med 6,3 millioner passasjerer i 2006/2007. Den ligger ved West Beach, cirka 8 kilometer fra byens sentrum.

Flyplassen åpnet den 16. februar 1955, samtidig som Bergen lufthavn, Flesland og erstattet da Parafield Airport, som fortsatt er i bruk.

Nøyaktig ved flyplassen ligger et IKEA-varehus, som åpnet april 2006.

## Referanser

## Eksterne lenker
*
You’re a Big Girl Now

**«You're a Big Girl Now»** er en sang av Bob Dylan, utgitt på hans femtende studioalbum *[[Blood on the Tracks]]* i 1975. Ordene «Love is so simple, to quote a phrase» fra sangen, viser til The Dells-sangen «Love is So Simple».

Det er en slags oppfølger til *Just Like a Woman* (1966), med teksten «I'm back in the rain» fra «You're a Big Girl Now» og «Tonight as I stand inside the rain» fra «Just Like a Woman».

Sangen har blitt covret av Lloyd Cole på hans studioalbum *ETC*.

## Eksterne lenker
* Originalteksten
Bren Ten

**Bren Ten** er en amerikansk halvautomatisk pistol designet og produsert på 1980-tallet.

I søken for å lage en pistol som var kraftigere enn pistoler i .45 ACP og .357 Magnum revolvere, slo Thomas Dornaus og Michael Dixon seg sammen med Jeff Cooper i januar 1980. 15. juli 1981 stiftet de selskapet Dornaus & Dixon Enterprises Inc i California, og en fabrikk ble satt opp i Huntington Beach.

Pistolen ble bygget på en CZ 75 men ble kraftig ombygget for å tåle trykket i den nye patronen, som fikk navnet 10 mm Auto. Produksjonen av pistolen varte fra 1983 til 1986, og ca. 1500 eksemplarer ble bygget. Pga importproblemer med magasinene fra Italia begynte kundene å avbestille sine ordre, og selskapet måtte begjære seg konkurs i 1986.

Pistolen fikk en del omtale da Don Johnsons karakter Sonny Crockett i TV-serien Miami Vice brukte en Bren Ten.

## Eksterne lenker
*  Vltor Fortis, den nye Bren Ten
* Bren-ten.com
* Modern Firearms – Bren Ten
Foreldreutvalget for grunnopplæringen

**Foreldreutvalget for grunnopplæringen** (*FUG*), tidligere *Foreldreutvalget for grunnskolen* er et offentlig oppnevnt utvalg som på nasjonalt nivå skal representere foreldrene i norsk grunnopplæring. 

FUG er et rådgivende organ for Kunnskapsdepartementet i saker som angår samarbeidet mellom hjem og skole, og driver utadrettet virksomhet overfor foreldre med barn i grunnopplæringen og ivaretar foreldrenes interesser i skolesammenheng. FUG har også en rådgivende tjeneste som innebærer at foreldre og ansatte i skolesektoren kan ta kontakt dersom de trenger råd innen skole-hjem-samarbeid.   

Utvalget oppnevnes av Kongen i statsråd for fire år og har ni medlemmer, hvorav to er varamedlemmer. Medlemmene skal ha arbeidet aktivt som foreldrerepresentanter på skole- eller kommunenivå. Ståle Sand Kalkvik fra Trondheim er leder av utvalget for perioden 2024-2027. 

Tidligere utvalgsledere: 

* Marius Chramer 2020–2023.
* Gunn Iren Müller 2016-2019
* Elisabeth Strengen Gundersen 2013-2015
* Christopher Beckham 2012 - 2013
* Loveleen Brenna 2004-2011
* Hilde Sundve Jordheim 2000-2003
* Britt Solheim 1996-1999

Her finner du navn på alle utvalgsmedlemmer siden 1976. 

FUG ble opprettet i 1976 og er lovhjemlet i opplæringsloven § 11-9. Fra 2009 fikk FUG utvidet sitt mandat til også å omfatte første året i videregående opplæring. Fra samme dato ble navnet endret fra *Foreldreutvalget for grunnskolen*.

FUG har felles sekretariat med Foreldreutvalget for barnehager og har sin administrasjon i Bø i Telemark.

## Referanser


## Eksterne lenker
* Foreldreutvalget for grunnopplæringen; fug.no
Château de Marly

**Château de Marly** var et lystslott som lå ved det nåværende Marly-Le-Roi, som i dag er et forstadsområde omtrent 18 km vest for Paris i Frankrike.

Slottet ble påbegynt i 1679 under Louis XIV, og det ble samtidig bygget en stor hydraulisk «maskin» (*la Machine de Marly*) som sørget for vannforsyningen til både Marly og Versailles.

## Slottet
Slottet var klar til innflytting i 1686 og var oppført som et jaktslott akkurat stort nok til å huse kongen med jaktfølge. Kongen oppholdt seg her i perioder og unnslapp på den måten de formelle plikter og omgangsformer på Versailles.

Etter Louis XVIs død forsvant bruken af slottet da ingen av arvingerne hadde samme interesse for stedet. Etter den franske revolusjon ble de to marmor-hestestatuene (*les Chevaux de Marly*) flyttet til Place de la Concorde hvor de i dag flankerer Champs-Élysées.

I 1799/1800 ble slottet solgt. I en overgangsperiode holdt et bomullsspinderi til her, men da dette ble nedlagt ble alle bygningene i 1806 revet ned. Parkarealet ble kjøpt tilbake av Napoleon og er fremdeles i statlig eie.

## Maskinen

Til å forsyne de to slottene Marly og Versailles med vann ble det konstruert en stor pumpemaskin som kunne pumpe vann fra Seinen opp til et system av akvedukter og reservoarer. Maskinen lå noen få kilometer fra Marly, ved Bougival, og pumpet vann fra elva og opp på åsen ved Louveciennes, en høydeforskjell på over 100&nbsp;meter.

Maskinen lå ved elva og ble drevet av vannet ved hjelp av fjorten skovlhjul, som hver var rundt 12&nbsp;meter i diameter. De drev over 200 pumper og et sinnrikt system av rør, ventiler, tanker, m.v., og det kunne pumpe 5000&nbsp;m³ i døgnet. Det var ansatt 60 personer til å drive og vedlikeholde anlegget.

Det ble innviet i 1684 og var på det tidspunkt antageligvis det største og mest kompliserte enkeltstående mekaniske system i verden. Pumpene ble med tiden erstattet – først med dampdrift og senere elektrisk drift – men reservoarene på åsen forble i bruk helt frem til 1968, da anlegget ble nedlagt og fjernet.
## Referanser


## Eksterne lenker
*
Brisbane lufthavn

**Brisbane internasjonale lufthavn** er en internasjonal lufthavn som tilhører Australias 3. største by, Brisbane. Ruten mellom Brisbane og Sydney lufthavner er verdens 11. travleste rute.

## Referanser

## Eksterne lenker
*
Asiamesterskapet i fotball for kvinner 1993

**Asiamesterskapet i fotball for kvinner 1993** ble arrangert i Sarawak i Malaysia. Det var det niende arrangementet av Asiamesterskapet i fotball for kvinner. Filippinene var tilbake for første gang på ti år, mens Thailands landslag manglet for første gang siden 1977 og for andre gang i mesterskapets historie. Det betydde at denne turneringen ble den første der samtlige deltakernasjoner grenset til Øst- eller Sørkinahavet. Kina vant finalen for fjerde gang, denne gangen mot Nord-Korea. 

## Sluttspillet
Deltakerlandene var:

### Gruppe A

### Gruppe B

## Finalespill

### Semifinaler

### Bronsefinale

### Finale

## Eksterne lenker

* Tabeller & resultater ved RSSSF.com
You’re Gonna Make Me Lonesome When You Go

**«You're Gonna Make Me Lonesome When You Go»** er en sang av Bob Dylan, utgitt på hans femtende studioalbum *[[Blood on the Tracks]]* i 1975.

## Coverversjoner
*Ben Watt hadde en versjon av sangen på debutalbumet sitt *[[North Marine Drive]]* fra 1983.
*Gjenutgivelsen av Elvis Costello's album *[[Kojak Variety]]* fra 1995 (gjenutgitt 2004) inneholder en bonusdisk med blant annet en coverversjon av sangen.
*Madeleine Peyroux spilte inn en versjon av sangen for hennes album *[[Careless Love]]* fra 2004.
*Shawn Colvin gjorde sangen for albumet *[[Cover Girl]]* fra 2005.

## Eksterne lenker
* Lyrics
Ymber

**Ymber AS** (tidligere *Nord Troms Kraftlag AS*) er et kraftselskap med virksomhet i Troms og Finnmark.
Selskapet produserer selv omtrent 56 GWh årlig. I tillegg er Ymber majoritetseier (66,8 %) i Kvænangen kraftverk AS (Kvænangen kraftverk) med årlig produksjon på omtrent 310 GWh.

Selskapet er eid av:
* Kvænangen kommune(1/12)
* Loppa kommune(1/12)
* Kautokeino kommune(1/6)
* Kåfjord kommune(1/6)
* Nordreisa kommune(1/6)
* Skjervøy kommune(1/6)
* Troms Troms Kraft AS(1/6).

## Historie
Selskapet ble stiftet 7. oktober 1949.
*Bergsfjord kraftlag A/L* ble sammenslått med Nord Troms Kraftlag AS 1. januar 1970.
Kommunene Kautokeino, Kvænangen og Loppa ble medeiere i selskapet fra 1. januar 1980.
*Kautokeino Kraftlag A/L* ble tilsluttet Nord Troms Kraftlag AS 1. juli 1981.
Selskapet skifter navn til Ymber 13. april 2010.

## Kraftverkene
* Kildal
* Sikkajokk
* Cabardasjokka
* Bergsfjord

## Referanser


## Eksterne lenker
*NTK
Tomas Drefvelin

**Tomas «Rudi» Drefvelin** (født 1969) er en norsk sanger, gitarist, pianist og låtskriver. Han er vokalist, pianist og gitarist i Oslo-bandet Rex Rudi. Han står også bak tegneserien om bandet, som ble publisert fast i bladet *[[Nemi]]* i årene 2003–2009. Han har også spilt i bandene Bosses Lengsel, Bandkind, og i et band som het INRI sammen med blant andre Hans-Erik Dyvik Husby. I tillegg til tegneserien *Rex Rudi* tegner Tomas *[[20mg DREFVELIN]]*, som også er publisert i *Nemi*.

## Diskografi
* *[[Fem sanger fra Rettighetsslottet]]* (2015), med Redd Barna
* *[[De gjennomførte menns hotell I]]* (2016)
* *[[De gjennomførte menns hotell II]]* (2018)
* *[[De gjennomførte menns hotell III]]* (2019)
* *[[Kunsten å skinne i regn]]* (2021)

**Singler/EP-er**
* *Amerika/Nørholm* (2009), med Johan Klüwer
* *Helt ny mann * (2013)
* *[[Barnas rettigheter (EP)|Barnas rettigheter]]* (2013)
* *Enkle tanker* (2015)
* *Galgeberg midnatt* (2017)
* *Kaldt ute og varmt inne &ndash; en vintersang om vennskap* (2017), med Julia Wilhelmine Klüwer
* *Tremoloblod* (2018), med Elisabeth H. Julton
* *Kaja på avstand* (2018)

### Rex Rudi
* *[[Her om dagen i Lagunen]]* (1999)
* *[[Kampens hete]]* (2003)
* *[[Backbeat og begjær]]* (2005)
* *Alt er vel* (2008)
* *Psycho Membrana* (2012)

**Singler/EP-er**
* *Rexmaskin demo* (2001)
* *[[Rock'n'roll Jul]]* (2003)
* *Så lenge det er natt* (2008)
* *Connery* (2011)

### [[Bosses Lengsel]]
* *Åh, for et klimax!* (1989)

### INRI
Sammen med blant andre Hans-Erik Dyvik Husby drev han bandet INRI 1990–1993.
* *La barna dine få en god start* (1991)
* *Breakfast Serial X* (1992)

### [[Bandkind]]
* *As You Ride Through* (2001)
* *Look Away, Kids* (2003)

### Andre deltagelser
* Hallo i uken: *[[Kofferten er kastet!]]* (1999)
* Hallo i uken: *[[Finnes det da ingen grenser! Hallo i uken 2002]]* (2002)
* Vidar Busk & His Bubble of Trouble: *[[Troublecaster]]* (2011)
* Raga Rockers-hyllest: *[[Sannhet på boks – en hyllest til Raga Rockers]]* (2015)

## Referanser
When I Paint My Masterpiece

**«When I Paint My Masterpiece»** er en sang skrevet av Bob Dylan og utgitt på *[[Bob Dylan's Greatest Hits Vol. II]]* i 1971. Applausen som er på slutten av «Tomorrow is a Long Time» (som er sangen rett før denne på albumet) lager en sammenhengende overgang mellom de to sangene. Selv om det er applaus på begynnelsen av sangen, er det faktisk en studioinnspilling.  Publikumlydene er bare en fade-in fra den forrige sangen.

«When I Paint My Masterpiece» ble også spilt inn av The Band, som ga ut sin versjon først på deres album *[[Cahoots]]* fra 1971. Dylan og the Band spilte sangen sammen på Nyttårsaften senere det året, opptaket ble gitt ut som ett bonusspor på gjenutgivelsen av livealbumet *[[Rock of Ages (album)|Rock of Ages]]* fra 1972 (gjenutgitt i 2001).

«When I Paint My Masterpiece» ble også spilt av the Grateful Dead gjennom sent 80-tall og tidlig 90-tall. Sangen ble noen ganger lagt til i setlista, det samme ble flere andre Dylan sanger som ble covret til og med før Dylan/Dead Tour var planlagt. Den ble i Grateful Dead helt til Jerry gikk bort i 1995, og fortsatte i Bob Weir's gruppe Ratdog.
Asiamesterskapet i fotball for kvinner 1995

**Asiamesterskapet i fotball for kvinner 1995** ble arrangert i Sabah i Malaysia. Det var det tiende arrangementet av Asiamesterskapet i fotball for kvinner. For første gang deltok tidligere medlemmer av Sovjetunionen, Kasakhstan og Usbekistan. Både Thailand og India var tilbake i mesterskapet. Til gjengjeld manglet en av favorittene til mesterskapet, Nord-Korea. Kina vant finalen for femte gang på rad, denne gangen mot Japan, for tredje gang. 

## Sluttspillet
Deltakerlandene var:

Deltakerne ble plassert i tre grupper, to med fire lag og en med tre. Vinnerne og den beste toeren gikk videre til semifinale.

### Gruppe A

### Gruppe B

### Gruppe C

## Finalespill

### Semifinaler

### Bronsefinale

### Finale

## Eksterne lenker

* Tabeller & resultater ved RSSSF.com